OpenLLM-France/wikimedia huggingface dataset:
# 3055 Jean Leon

3055 Jean Leon és una pel·lícula documental espanyola de caràcter biogràfic dirigida per Agustí Vila, basada en el llibre Jean Leon. El rey de Beverly Hills, de Sebastián Moreno. Fou produïda per Bausan Films, en col·laboració amb Televisió de Catalunya. Està elaborat en castellà, català i anglès i s'ha subtitulat en català.

## Sinopsi

Tracta sobre l'empresari càntabre Ceferino León (Santander, 1928 - Los Angeles, 1996), que va tenir una vida llegendària que gairebé frega la ficció. Fill de perdedors de la guerra civil espanyola, després de l'incendi de Santander el 1941 es van establir a Barcelona. Per tal de fugir del servei militar marxà a França. Va viure a París i després a Marsella, d'on va marxar cap als Estats Units com a polissó en un vaixell de càrrega. Paul Newman, Dennis Hopper, Angie Dickinson, Robert Wagner i altres expliquen detalls de la seva vida.
El 1948 va arribar a Nova York, adoptà el nom de Jean Leon i trobà treball de rentaplats i cambrer al Rockefeller Center. Al cap d'un temps marxà a Los Angeles per provar fortuna com a actor. Treballant com a taxista (llicència 3055 que dona títol a la pel·lícula), un dia va conèixer Frank Sinatra, qui li va oferir treballar de cambrer al seu restaurant a Villa Capri. Allí va organitzar festes privades pels amics de Sinatra. El 1956 va fundar el seu propi restaurant, La Scala de Beverly Hills, on anaven molts actors i també servia menjar a domicili. Li va enviar a Marilyn Monroe el seu darrer sopar. Al restaurant tenia una gran bodega i va idear la creació d'un vi propi. El 1962 va comprar 150 hectàrees al Penedès per plantar-hi Cabernet Sauvignon i Chardonnay, amb els que faria el seu vi Vinya La Scala Cabernet Sauvignon Gran Reserva, elegit per la investidura de Ronald Reagan el 1981. Els darrers anys pretenia comprar una illa a Tailàndia per muntar La Scala Phuket, però va morir sense veure acabat el projecte.

## Recepció

L'any anterior a la seva estrena (2006) projectada en el marc de la secció Catalan Focus del Festival Internacional de Cinema Fantàstic de Sitges. Fou nominada al premi al millor documental als VI Premis Barcelona de Cinema.

## Referències

* ↑ La història de l'amic de les estrelles de Hollywood, a ‘3055 Jean Leon', laxarxa.cat. 28 d'abril de 2020
* ↑ 3055 Jean Leon a catalanfilms.cat. No apareix a la base esadir.cat
* ↑ 3055 Jean Leon a Fotogramas
* ↑ Jean Leon, el mesonero de Hollywood hoy.es, 7 de maig de 2007
* ↑ Agustí Vila repasa la vida del cántabro Jean Leon en un documental, El Diario Montañés. 16 de juny de 2007
* ↑ La misteriosa vida de Ceferino Carrión, el cántabro que conquistó Hollywood, El País, 21 de març de 2017
* ↑ 'Dies d'agost' de Marc Recha inaugura la sección Catalan Focus del Festival de Sitges con una docena de películas catalanas, La Vanguardia, 7 de gener de 2006
* ↑ 3055 Jean Leon a abc.es

## Vegeu també

* Jean Leon

## Enllaços externs

* Pàgina web sobre Jean Leon
# Natalus major

Natalus major és una espècie de ratpenat natàlid endèmica de la República Dominicana i Haiti.
Antigament estava inclosa dins el ratpenat d'orelles d'embut mexicà, tot i que s'ha vist que era clarament diferent.

## Referències

* ↑ Morgan, G. S. 1989b. Fossil Chiroptera and Rodentia from the Bahamas, and the historical biogeography of the Bahamian mammal fauna. P. 685-740, in Biogeography of the West Indies: Past, present, and future (C. A. Woods, ed.). Sandhill Crane Press, Gainesville, Florida, 878 pp. (anglès)
# Nosson Scherman

Nosson Scherman (en hebreu: נתן שרמן), nascut en 1935, a Newark (Nova Jersey), és un rabí ultraortodox estatunidenc, és el director general de l'editorial Artscroll Mesorah Publications.

## Biografia

Scherman va néixer i va créixer a Newark (Nova Jersey), on els seus parents tenien una petita botiga de queviures. Va assistir a l'escola pública, però a les tardes anava a un Talmud Torà fundat en 1942 pel Rabí Shalom Ber Gordon, un deixeble del sisè Rebe de Habad-Lubavitx, el Rabí Iosef Itzjak Schneerson. El Rabí Gordon va tenir una influència positiva en molts dels 200 nens que anaven al seu Talmud Torà, i molts d'ells van ser alumnes d'una ieixivà, entre ells estava el jove Nosson Scherman, qui era un estudiant resident a la ieixivà Torah Vodaas, amb deu anys. Un temps després, va estudiar al centre Beis Medrash Elyon, situat a Spring Valley, Nova York. Scherman va treballar com a rabí i mestre durant vuit anys a la ieixivà Torah Temimah, ubicada a Flatbush, Brooklyn. Després va ser el director de la ieixivà Karlin-Stolin, situada a Boro Park, Brooklyn, durant sis anys.

## Editorial ArtScroll

Mentre exercia el seu càrrec com a director de la ieixivà, Scherman va ser recomanat al Rabí Meir Zlotowitz, el director d'un estudi gràfic situat a Nova York anomenat ArtScroll, i van col·laborar junts en alguns projectes, i tots dos van participar en l'edició de fullets i revistes. A la fi de 1975, Zlotowitz va escriure una traducció a l'anglès i un comentari sobre el Llibre d'Ester, i li va demanar a Scherman que escrivís la introducció. El llibre va tenir una primera edició de 20.000 còpies, que es van vendre en dos mesos.
Amb el suport dels Rabins Moisès Feinstein, Jacob Kamenetsky, i altres rabins de la Terra d'Israel, tots dos van continuar produint comentaris, començant amb una traducció, i amb un comentari del Càntic dels Càntics, Eclesiastès, Lamentacions, i Rut, junts van publicar traduccions i comentaris de la Torà, els Profetes, el Talmud, l'Aggadà de Péssah, el Sidur i el Majzor. Durant els seus primers 25 anys, l'editorial Artscroll va imprimir més 700 llibres, incloent novel·les, llibres d'història, llibres per a nens, i llibres de text, i és actualment un dels majors editors de llibres jueus dels Estats Units.

## Referències

* ↑ Horowitz, Rebbetzin Faigie. "A Nostalgic Look at Jewish Newark". Hamodia Magazine, 28 June 2012, pp. 14– 18.
# Conferència de les Regions Perifèriques Marítimes

La Conferència de les Regions Perifèriques Marítimes (CRPM) és una organització internacional formada per 65 regions de la Unió Europea, fundada el 1973 a Sant-Maloù (Bretanya). L'associació de regions pretén agrupar les regions de la perifèria i marítimes de la Unió Europea que estiguen endarrerides respecte la resta per a desenvolupar-les mitjançant projectes i programes.
El 1980 va aprovar la Carta Europea del Litoral, un projecte per desenvolupar una ordenació del litoral de manera integrada.
El 4 d'octubre de 1984, la CRPM va tindre la iniciativa de crear el Consell de les Regions d'Europa, institució que esdevendria l'Assemblea de les Regions d'Europa.
Des de 1998, la Xunta de Galícia i la CRPM han mantingut una relació molt estreta. El 2000, es reuneixen a la reunió CRPM-Crecenea Litoral-CODESUL, on ratifiquen uns acords anteriors.

## Comissions

Les comission formades per la CRPM són:
* Comissió de l'Arc Atlàntic
    Formada el 1989, agrupa cinc regions dels següents estats: Regne Unit, Irlanda, França, Portugal i Espanya. Va ser formada com a reacció davant la falta d'infraestructures de comunicacions i endarreriment.
* Comissió Intermediterrània
* Comissió del Mar del Nord
* Comissió de les Illes

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 368. ISBN 84-930048-0-4.
* 1 2 3 Pueyo Losa, 1994, p. 15.
* ↑ Astola Madariaga, Jasone «Las Regiones en la Unión Europea». Revista española de derecho constitucional, 15, 45, 1995, pàg. 102. ISSN: 0211-5743.
* ↑ Carlino i Veiravé, 2011, p. 58.
* ↑ Carlino i Veiravé, 2011, p. 59.
* ↑ Pueyo Losa, 1994, p. 16.

## Bibliografia

* Pueyo Losa, Jorge «Algunas reflexiones sobre la actividad exterior de Galicia y las relaciones internacionales del estado». Dereito: Revista Xurídica da Universidade de Santiago de Compostela, 3, 2, 1994, pàg. 9-46. ISSN: 1132-9947.
* Carlino, Alicia; Veiravé, Federico «La formación de bloques subregionales: la provincia del Chaco y sus vínculos con los Estados del sur brasilero». Ciclos en la historia, la economía y la sociedad, 19, 37, 2011, pàg. 51-75.
# Al-Ittihad Club Trípoli

* Aquest article tracta sobre el club de futbol libi. Vegeu-ne altres significats a «Al-Ittihad».
L'Al Ittihad Club Trípoli (àrab: نادي الاتحاد الرياضي الثقافي الاجتماعي, Nādī al-Ittiḥād ar-Riyāḍī aṯ-Ṯaqāfī al-Ijtimāʿī, ‘Club Esportiu Cultural i Social de la Unió’) és un club de futbol libi de la ciutat de Trípoli. Al-Ittihad significa «Unió». L'Al Ittihad té a més del futbol diverses seccions esportives. Els equips d'handbol, voleibol i basquetbol han estat campions nacionals.

## Història

Fundat el 29 de juliol de 1944, és un dels clubs amb més triomfs a la lliga líbia. Fou resultat de la fusió dels clubs Al Nahda i Al Shabab. El primer president fou Mohamed Al-Krewi.
El club juga a dos estadis. L'Estadi 11 de juny fou inaugurat el 1970 i té una capacitat per a 80.000 espectadors. Aquest estadi el comparteix amb l'Al-Ahli Trípoli. L'Estadi 7 d'octubre (anteriorment anomenat Al Mala'b Al Balade) té una capacitat de 5.000 espectadors i fou inaugurat el 1939. Actualment és l'estadi d'entrenament.

## Palmarès

* Lliga líbia de futbol:
** 1969, 1986, 1988, 1989, 1990, 1991, 2002, 2003, 2005, 2006, 2007, 2008, 2009, 2010
* Copa líbia de futbol:
** 1992, 1999, 2004, 2005, 2007
* Supercopa líbia de futbol:
** 1999, ,2002, 2003, 2004, 2005, 2006, 2007 ,2008, 2009, 2010
* Campionat de Trípoli:
** 1954, 1955, 1956, 1957, 1958

## Jugadors destacats

* Patrick Mboma
* Al-Saadi Qadhafi
* Victor Ikpeba
* Nader Tarhouni
* Enam Alexis
* Izzaddin Bezan
* Abu Baker Bani
* Saleem Abujrad
* Ahmed Masli
* Laryea Kingston
* Luis Agustini
* Nenad Mladenovic
* CAF CL 2007
* CAF CL 2007
* Supercopa líbia 2006
* LPL 2006-2007

## Referències

* ↑ «Lybia - List of Champions». rsssf.com. [Consulta: 16 desembre 2017].
* ↑ «Lybia - List of Cup Finals». rsssf.com. [Consulta: 16 desembre 2017].

## Enllaços externs

* Al-Ittihad Club Trípoli - Lloc web oficial
* Informació del club
* Web de seguidors Arxivat 2010-09-21 a Wayback Machine. (àrab)
* ittihad13 (àrab)
* Galeria
# Sheboygan Redskins

Els Sheboygan Redskins varen ser un equip de l'NBA amb seu a Sheboygan, Wisconsin.
Els Redskins van jugar a la NBL des del 1938 fins al 1949, guanyant el títol de la temporada 1942-43 derrotant a la final als Fort Wayne Pistons (actualment Detroit Pistons). El 1949, juntament amb altres 10 equips de la NBL, es van unir a la BAA, que es va convertir en l'NBA més tard. El 1950 es van unir a la NPBL, on van aconseguir el millor balanç victòries-derrotes (29-16) abans que la lliga es dissolgués.

## Per a recordar
### Membres del Basketball Hall of Fame

* Buddy Jeannette 1942-43
* Bobby McDermott 1947-48
* Dutch Dehnert (entrenador) 1944-46.

### Altres jugadors importants

* Bob Brannum
* Ken Buehler
* Jack Burmaster
* Paul Cloyd
* Bobby Cook
* Ed Dancker
* George Hesik
* Bobby Holm
* Noble Jorgensen
* Otto Kolar
* Rube Lautenschlager
* Al Lucas
* Max Morris
* Mike Novak
* Johnny Posewitz
* Dave Quabius
* Milt Schoon
* Paul Sokody
* Kenny Suesens
* Mike Todorovich
* Glenn R. Adams

## Evolució temporada a temporada

Nota: V = Victòries, D = Derrotes, % = Victòries-Derrotes %
| Temporada | V | D | % | Playoffs | Resultats |
| Sheboygan Redskins (NBL) ||||||
| 1938-39 | 11 | 17 | 0.393 | | |
| 1939-40 | 15 | 13 | 0.536 | 1-2 | |
| 1940-41 | 13 | 11 | 0.542 | 2-4 | Perden a les finals de la NBL |
| 1941-42 | 10 | 14 | 0.417 | | |
| 1942-43 | 12 | 11 | 0.522 | 4-1 | Campions de la NBL |
| 1943-44 | 14 | 8 | 0.636 | 2-4 | Perden a les finals de la NBL |
| 1944-45 | 19 | 11 | 0.633 | 4-4 | Perden a les finals de la NBL |
| 1945-46 | 21 | 13 | 0.618 | 3-5 | Perden a les finals de la NBL |
| 1946-47 | 26 | 18 | 0.591 | 2-3 | |
| 1947-48 | 23 | 37 | 0.383 | | |
| 1948-49 | 35 | 29 | 0.547 | 0-2 | |
| Sheboygan Redskins (NBA) ||||||
| 1949-50 | 22 | 40 | 0.355 | 1-2 | Perden a les semifinals de la divisió Oest |
| Sheboygan Redskins (NPBL) ||||||
| 1950-51 | | | | | |

## Referències

* ↑ «Sheboygan Red Skins Franchise Index» (en anglès). [Consulta: 10 octubre 2020].
# Iuliobriga

Iuliobriga (en grec antic Ἰουλιόβριγα) era la principal ciutat dels càntabres de la Tarraconense. Pertanyia al convent jurídic de Clunia, situada al sud de Reinosa, era propera a les fonts de l'Ebre. El seu port es deia Portus Victoriae Uliobrigensium segons Plini el Vell, i era probablement Santoña. En parla també Claudi Ptolemeu.
La ciutat va ser fundada per la Legió IV Macedònica després de les Guerres càntabres, i li van donar el nom de Iulia, en honor de la gens Júlia, la família de l'emperador August. Es va convertir en un exponent de la dominació romana sobre els càntabres per la seva situació estratègica a la vall del Besaya, que li permetia controlar el comerç entre el riu Duero i el golf de Biscaia. Va tenir una població ascendent fins al segle II, però va decaure i al segle iii va ser completament abandonada.

## Referències

* ↑ «Iuliobriga, Ciuidad Romana de Julióbriga, Retortillo, Campoo de Enmedio – Digital Atlas of the Roman Empire». Arxivat de l'original el 2018-12-11. [Consulta: 4 octubre 2019].
* ↑ Smith, William (ed.). «Juliobriga». Dictionary of Greek and Roman Geography (1854). [Consulta: 21 febrer 2021].
* ↑ Mangas Manjarrés, J. "La Hispania Romana". A: Manuel Prado, J. (dir.) Historia de España, vol. I: Prehistoria a 409. Esplugues de Llobregat: Orbis, 1991, p. 192. ISBN 8401615135
# STS-130

STS-130 (acoblament de l'ISS, vol 20A) és una missió del transbordador espacial Endeavour a l'Estació Espacial Internacional, que va ser llançada el 7 de febrer de 2010, i que va tenir una durada de 16 dies, tres dies més del previst.

## Tripulació

* George D. Zamka (2) - Comandant
* Terry Virts (1) - Pilot
* Robert L. Behnken (2) - Especialista 1 de missió
* Kathryn P. Hire (2) - Especialista de 2 de missió
* Nicholas Patrick (2) - Especialista 3 de missió
* Stephen Robinson (4) - Especialista 4 de missió

## Càrrega útil de la missió

La seva càrrega útil consistir en el mòdul Tranquility i la Cupola, una estació de control robòtic amb sis finestres al voltant dels costats i una altra al centre que ofereix una vista de 360 graus al voltant de l'estació. El Tranquility estava emmagatzemat en Thales Alenia Space a Torí, Itàlia, i va ser traslladat a Florida per a la preparació del vol. Anteriorment era conegut com a Node 3, i va ser nomenat per una enquesta de la NASA.

## Referències

* ↑ NASA. «NASA s Shuttle and Rocket Missions» (en anglès). NASA, 27-11-2009. [Consulta: 29 novembre 2009].
* ↑ NASA. «Remaining Space Shuttle Missions» (en anglès). NASA, 01-09-2009. Arxivat de l'original el 2010-03-24. [Consulta: 8 desembre 2009].
* ↑ NASA. «NASA Sets Launch Dates for Remaining Space Shuttle Missions» (en anglès). NASA, 2008. [Consulta: 25 octubre 2008].

## Vegeu també

* Transbordador espacial Endeavour
* Estació Espacial Internacional - Cupola
* Programa del transbordador espacial

## Enllaços externs

* NASA s space shuttle page
# Neargyria

Neargyria és un gènere d'arnes de la família Crambidae.

## Taxonomia

* Neargyria argyraspis (Meyrick, 1879)
* Neargyria persimilis Hampson, 1919

## Referències

* ↑ «GlobIZ search». Global Information System on Pyraloidea. [Consulta: 8 febrer 2019].
# Noelia Hernández Sánchez

Noelia Hernández Sánchez (Alacant, 26 de març de 1977) és una política valenciana, diputada a les Corts Valencianes en la IX legislatura.

## Biografia

És llicenciada en Economia i en Administració i Direcció d'Empreses per la Universitat d'Alacant, i té màster en gestió internacional de l'empresa pel Centre d'Estudis Econòmics i Comercials del Ministeri d'Economia i Hisenda. Ha estat professora associada a la Universitat d'Alacant.
Ha treballat com a consultora d'internacionalització i analista d'inversions a l'ICEX en l'oficina comercial d'Espanya a Nova York. També ha estat consultora i analista de risc al Consell Superior de Cambres i Consell de Cambres de la Comunitat Valenciana.
Políticament independent, fou escollida diputada per Alacant dins les llistes del PSPV-PSOE a les eleccions a les Corts Valencianes de 2015.

## Referències

* 1 2 Fitxa de les Corts Valencianes
* ↑ «Noelia Hernández Sánchez». Agenda d'Expertes, 30-07-2017. Arxivat de l'original el 2021-04-12. [Consulta: 12 març 2020].
# Condició de retornat

La condició de retornat, és la situació legal que dona dret a acollir-se a les diferents actuacions i prestacions econòmiques que configuren el Pla d'ajuda al retorn.
Per tenir dret a les prestacions econòmiques del Pla d'ajuda al retorn caldrà acreditar, també, que no es disposen de mitjans econòmics ni patrimoni suficients per atendre les necessitats bàsiques de la vida, d'acord amb el que estableix l'article 8 del Decret 268/2003.

## Beneficiaris

* Els ciutadans espanyols residents a l'estranger que hagin tingut a Catalunya el darrer veïnatge administratiu, els seus cònjuges, i les seves parelles de fet.
* Els descendents de ciutadans espanyols residents a l'estranger que hagin tingut a Catalunya el darrer veïnatge administratiu.
* Les persones nascudes a Catalunya, que mantenen la seva residència a l'estranger, però que foren evacuades o van haver d'exiliar-se per raons polítiques.
* Els descendents fins al 3r grau de consanguinitat de catalans que en el seu moment van tenir veïnatge administratiu a Catalunya i que, malgrat no tenir la nacionalitat espanyola, disposen de permís de residència.

## Requisits

* Estar empadronat a qualsevol municipi de Catalunya o haver sol·licitat l'empadronament.
* Haver residit en un estat estranger, com a mínim, sis anys continuats o deu anys no continuats, i d'aquests, els quatre darrers han d'ésser immediatament anteriors a la Sol·licitud d'ajuda.
* Tenir més de 18 anys.

## Enllaços externs

* Decret 268/2003 Arxivat 2005-03-13 a Wayback Machine. del Pla d'ajuda al retorn
* Llei 25/2002 Arxivat 2007-03-15 a Wayback Machine., de 25 de novembre, de mesures de suport al retorn dels catalans emigrats i llurs descendents (pdf)
* Informació i sol·licitud: http://treballiaferssocials.gencat.cat/ca/tramits/tramits-temes/Pla-dAjuda-al-Retorn-PAR-reconeixement-i-prestacions Arxivat 2016-06-10 a Wayback Machine.
# Al-Jad ibn Dírham

Al-Jad ibn Dírham (àrab: الجعد بن درهم, al-Jaʿd ibn Dirham) fou un cap herètic musulmà originari del Khurasan.
Va viure principalment a Damasc, on va predicar la seva doctrina, considerada com a heretgia. Finalment fou capturat a l'Iraq i executat per orde del governador Khàlid ibn Abd-Al·lah al-Qasrí el dia de la Festa del Sacrifici de l'any 737, en lloc del cabrit ritual.

## Bibliografia

* Laoust, H. Les Schismes dans l'Islam (en francès). París: Payot, 1965, p. xii+466 (Bibliothèque Historique).
# She Wolf

She Wolf és el nom del sisè àlbum d'estudi de la colombiana Shakira, i tercer en anglès. Llançat el dia 10 d'octubre a Colòmbia, i el 12 d'octubre del 2009 a la resta del món. En aquest disc, Shakira, passa del pop llatí i pop rock, a l'electropop. La cantant, va fer una enquesta per la seva pàgina web, en la qual es votaria per la cançó que més agradava, i van resultar: "Men in this town" i "Mon amour", per sobre de "Loba / She Wolf", "Lo hecho está hecho / Did it again".

## Cançons de She wolf

* "She wolf"
* "Did it again"
* "Long time"
* "Why wait"
* "Good stuff"
* "Men in this town"
* "Gypsy"
* "Spy" (amb Wyclef Jean)
* "Mon Amour"
* "Lo hecho está hecho"
* "Años luz"
* "Loba"
* "Give it up to me" (només a l'edició dels estats units)

## Cançons de Loba

* "Loba"
* "Lo hecho está hecho"
* "Años luz"
* "Long time"
* "Good stuff"
* "Men in this town"
* "Gypsy"
* "Spy" (amb Wyclef Jean)
* "Mon Amor"
* "Did it again"
* "Why wait"
* "She wolf"

## Senzills

El primer senzill fóra She Wolf/Loba, el qual va ser llançat el 29 de juny de 2009 (per als països castellanoparlants), i el 6 de juliol per la resta del món. La cançó va ser escrita per Shakira i John Hill. Aquest tema, va rebre molt bones crítiques. Mundialment, la cançó, va arribar al desè lloc.
El segon senzill, fóra "Lo hecho está hecho", que en la versió en anglès, es titula "Did it again", va ser realitzat el dia 16 d'octubre del 2009, va arribar mundialment al N°20-N°10.
Gypsy és l'últim senzill llançat, del qual se'n va fer la versió en castellà titulada "Gitana", el vídeo, s'està rodant a Barcelona.
# Ilex mitis

Ilex mitis és arbre perenne alt i dens de la família de les Aqüifoliàcies, el qual és autòcton d'Àfrica del Sud. Pot arribar a mesurar entre 10 i 25 m d'alçada. Fa una bardissa de ràpid creixement excel·lent pels jardins, creixent ben alt, dret i dens. L'escorça de l'arbre quan és jove és d'un color gris marronós amb taques de crestes transversals blanques i llises, i taques suroses de color groc marronós. A mesura que l'arbre envelleix es torna uniformement gris blanquinós amb taques fosques i rugoses.
Ilex mitis és l'única espècie del gènere Ilex a l'Àfrica Austral, tot i que és molt abundant. Creix a zones humides, frescals i als marges dels rius, des del nivell de mar fins a altes muntanyes. Als boscos de Knysna, els elefants mostren un gust particular per les seves fulles. També forma uns fruits vermells molt atractius pels ocells, els quals en dispersen les seves llavors.

## Galeria

* Si no se'l poda ocasionalment, Ilex mitis pot eventualment créixer enormement.
* Un petit Ilex mitis creixent sense ser podat.
* Detall del fullatge.
* Flors.

## Referències

* ↑ «Ilex mitis» a The Plant List. Data consulta: 23 de gener de 2014.
* ↑ «Ilex mitis Arxivat 2013-10-16 a Wayback Machine.» a PlantZAfrica.